डा० कर्ण सिंह होर अपनी उच्च कोटी दी अंग्रेजी ते विद्वता भरोची रिसर्च आस्तै प्रसिद्ध न। श्री बलदेव प्रशाद शर्मा होरें गी, रियास्त जम्मू-कश्मीर दे इतिहास कन्ने अन-संभ रुचि ऐ। इंदे लेख “अलामा इकबाल दे पूर्वज”—ते हिन्दोस्तानी अखबार नवीसी च कशमीरियें दा हिस्सा”, बिल्कुल नमें ख्यालें ते दलीलें कन्ने सजाए गेदे न। “फोक दे अखबार” इंदा लेख इस्सै सरबंधै दी इक कड़ी ऐ। प्रो० नीलाम्बर देव शर्मा ते नरेन्द्र खजूरिया लेखक दे तोरै पर खासा जस्स प्राप्त करी चिके दे न। ला० मुल्कराज सराफ दा, पत्रकार होने दै नातै, इक टकोधा थाह्‌र ऐ। अजीत कुमार बख्शी, उच्च-कोटी दे लघु क्हानी-कार न। उंदी रचनाएं च मार्कसी रंग टकोधा झलकदा ऐ। पुन्छ कालज च, ए मेरे शिष्य रेही चुके दे न। पर असल गल्ल ते इस लेख दे सिर-बोल दे नातै, छड़ी साह्‌बज़ादा हसन शाह् सरबंधी गै चर्चा कीते जाने दी ऐ।